經數: 一七二一

經名: 法華義疏卷第三

頁數: 四九一

上              欄

疑異. 聞上略說疑心已除. 故此中不列. 又

上偈中唯告二人. 一者聲聞二心緣覺衆. 故

但二人生疑爾時舍利弗下第二身子騰疑致

請. 問現瑞何故彌勒生疑. 正說之中身子騰

請. 答現瑞通表說一經因果之義唯佛能了.

故窮學未知. 所以疑也. 正說中偏對身子. 是

執異之1端故生疑致請也. 問何故須請耶. 答

法華論明有三種義. 一者欲令大衆推覓甚深

佛境界故. 二者欲大衆生尊重心畢竟欲聞

故. 三者欲令增上慢人離席而去故也. 然始

終爲論. 有三止三請. 言三止者. 第歎法深

妙通明九道衆生不解唯佛能解故止. 九道

者六道及三乘人也. 第二明凡夫人天驚疑

故止. 第三明增上慢二乘人誹謗故止. 此謂

人天乘及聲聞緣覺四種衆生聞說一乘不能

信受. 所以然者. 人天起愛二乘起見. 愛見

障隔正觀故不信一乘. 又人天著生死樂二

乘著涅槃樂. 皆是保於小樂不堪受佛樂故

須止也. 又人天滯有二乘著空. 二見在心不

堪受中道法. 是故止也. 問上何故明九道衆

生不解故須止. 今但明四乘不解故須止耶.

答上歎佛智甚深. 除佛以下九道衆生悉不

能測量佛智. 是故須止. 今將說一乘. 四乘

衆生不能信受. 是故須止. 言三請者. 第一

有疑故請. 第二明大衆過去世種善根聞卽

不生疑故請說. 第三明大衆現在有堪聞之

德聞必信受是故致請. 然旣有三請三止則

應不說. 但初止在於請前故唯有二止. □第

三請則便說也. 三請二止則爲五段. 就初請

中              欄

文凡有二別. 初辨生疑. 次明正請. 生疑之中

前明衆疑2次自疑如文. 而自佛言下申疑致

請則爲二別. 長行與偈. 長行中前申疑次請

決. 就申疑中前申自疑後申衆疑. 申自疑中

前疑今次疑昔. 問何故稱爲第一方便. 答唯

佛獨有善巧. 十地已下雖有化物之能未窮

善巧之極. 餘人所無故稱第一. 又佛乘爲第

一. 昔說三乘爲令悟一. 則與第一爲方便故

名第一也. 問前明疑中何故初明衆疑後序

自疑. 今申疑中3前自疑後騰衆疑耶. 答上

明欲示先人後己. 今辨要先自解縛然後解

他人. 今者四衆下第二騰衆疑也. 唯願世尊

下第二請決爲二. 初正請. 世尊下騰所請事.

正以甚深是故請耳. 若是淺近我亦知之. 不

請說也. 就偈文爲二. 初八行頌生疑. 次頌

請決. 初文又二. 前三行半牒所疑事. 次四

行半正明生疑. 慧日大聖尊者. 請說之中皆

有三歎三請. 初文明慧日大聖尊者. 歎佛

有堪決疑之德. 日有二義. 一能滅無明之闇.

二能顯一實之理也. 此衆會中凡有三聖. 一

五通諸仙謂下聖也. 二諸羅漢等謂中聖也.

三法身菩薩謂大聖也. 佛於三聖中最大故

言大聖尊. 若非大聖無以能決三聖之疑也.

如象沒泥要須象拔之. 久乃說是法者. 上歎

決疑人. 今嘆法爲希有也. 自說得如是下正

牒所疑事也. 初牒自說4自歎二種章門. 次

釋二章門. 自說得如是等三句牒自說章門

也. 不可思議法者牒自歎章門也. 道場所得

法下釋二章門也. 初有五句. 釋自說章門. 次

下              欄

有三句. 釋自歎章門. 初半行偈明佛自說實

智. 我意難可測下明佛自說權智. 無問而自

說者. 此句結成上義也. 以初從定起時無人

能問佛權實二智故佛自說也. 自歎三句中

初句明自歎日. 下兩句明自歎果. 佛初從定

起自說所得權實二智. 自歎所行因果. 身子

欲爲大衆釋佛自說自歎之意. 明佛初從定

起時無人能問無人能歎是故如來自說自歎

也. 無漏諸羅漢下第二次辨生疑. 又開兩別.

初頌衆疑次頌自疑. 頌衆疑內又開三別. 初

一行頌聲聞衆疑. 5次半行頌緣覺衆疑6諸

天龍鬼神下頌凡夫衆疑. 此三衆則爲次第.

聲聞衆中有羅漢人故前頌之. 緣覺但有出

家因人. 是故第二. 天龍旣劣前二衆故後列

之. 於諸聲聞衆下第二頌自疑. 若望昔敎則

是究竟法. 望今則是所行道. 佛口所生子下

第二頌請決. 亦開爲二. 初一行明聲聞緣覺

二衆別請. 時爲如實說者. 昔說旣其不實請

今如實爲說. 諸天龍鬼神下第二合明三衆

樂聞請說也. 欲聞具足道者. 昔說二乘旣爲

半字名不具足. 今請說一乘滿字敎門稱爲

具足. 爾時佛告舍利弗下此第一止也. 問但

應一止. 何故再稱止止. 答智度論云. 7喜之

至也重稱善哉. 今止之極也再言止止. 又二

乘人不解故一止也. 人天乘不解故一止. 又

悟理者將理惑敎故一止. 未悟理者將敎惑

理故一止. 又依文判者. 佛自釋云. 以天之

與人皆當驚疑故重言止也. 目驚疑有幾種.

答法華論云. 總一經始終有五種. 一者損

經數: 一七二一

經名: 法華義疏卷第三

頁數: 四九二

上              欄

驚怖. 謂小乘人執小乘涅槃究竟謗大乘涅

槃. 以損於大名損驚怖. 二多事驚怖. 大乘

人聞佛道時長行廣起取小乘果心也. 三[&FFFF]#

倒驚怖. 則是外道計有我我所. 聞此經人法

二無我生驚怖心. 四者悔驚怖. 如身子悔證

小乘果. 則此悔心名爲驚怖. 五者□驚怖. 謂

增上慢人作是念云. 何佛□惑我等耶. 名□

驚怖. 此五攝大小凡聖內外事盡也. 舍利弗

下第二請說. 前長行次偈. 長行前正請. 所

以者何下釋請. 重言唯願說者. 還答上重言

止也. 二乘能信故稱一唯願. 人天堪受又稱

唯願. 又已悟者因理識敎稱一唯願. 未悟者

[&FFFF]#敎悟理又稱一唯願. 人天例此可知. 所以

者何下擧過去世久殖善根以釋請也. 就偈

文爲二. 初句正歎. 下三句正請. 言法王者.

於今昔權實自在無□故稱爲王. 唯說願勿

慮下正請也. 初句標請. 下兩句釋請. 佛復

止舍利弗下第二止請也. 前長行次偈. 長行

前標止. 但有一止者. 意正主增上慢比丘不

能信受故但有一止也. 若說是事下釋止. 前

顯凡夫三善道驚疑故止. 次辨增上慢四衆

將墜大坑故止. 雖擧二人意在增上慢也. 大

坑有三. 第一謗法1邪見坑. 二謗法業坑. 此

二爲因. 三無間地獄坑. 此一爲果. 如來將

說. 是故將墜. 如其正說必當正墜. 偈頌爲

二. 初句標止. 三句釋止. 偈再言止止者. 一止

止天人. 一止止增上慢. 又一止明法少. 一

一爲鈍根. 三句釋止爲二. 初明法妙二句明

鈍根. 爾時舍利弗下第三請. 前長行次偈. 長

中              欄

行前標請. 次釋請. 重言唯願者. 佛爲天人

驚疑及增上慢起謗故重止者. 今爲二人故

應說之. 一者如我能解故應爲說. 二者自我

之外諸餘大衆亦能信解故唯願說之. 今此

會中下釋請. 前明如我者. 身子上根應前得

悟也. 等比者. 身子以外等取中下根人及凡

夫比. 例亦能信也. 世世已曾從佛受化者. 釋

上如我等比能信解也. 過去因淺尙受佛化.

肉現在因深必堪信解也. 又不信者2少順敎

者多. 以多言之故應說也. 又如來具有口密

及以神通. 以口密言之則同坐不聞. 以神通

辨之宜令避席. 進退而言不得不說也. 偈分

爲二. 初句稱歎第二正請. 無上兩足尊者. 旣

爲兩足之尊. 必應爲天人說. 如其不說何名

兩足尊耶. 願說第一法者第二正請. 就文爲

二. 第一標請第二釋請. 言願說第一法者標

請也. 佛乘於三乘之內爲第一也. 我爲佛長

子第二頌上釋請. 就文開爲二. 初二行頌上

身子與大衆堪能信解. 第二一行半明身子

大衆渴仰欲聞. 就初文又三. 半行頌身子親

能信解. 又半行以頌大衆亦能信解. 一行擧

古肉今釋身子大衆能信解義. 長行擧世世

受化故請. 偈擧世世化物釋請. 我等千二百

下第二明身子與大衆渴仰欲聞. 亦開三別.

初半行雙牒兩衆. 次半行重請說. 後半行明

樂聞法故生大歡喜. 聞說一乘□皆成佛. 故

三根聲聞及分別功德諸大士皆明大喜. 爾

時世尊告舍利弗下大段第三有此文來者.

今此以六雙序之. 一者上明略說爲利根菩

下              欄

薩. 今廣說通爲三乘人. 謂所爲人利鈍一雙

也. 二者上略開三顯一動執生疑. 今廣開三

顯一斷疑生信. 謂廣略一雙也. 三者上總動

執生疑. 今別說斷疑生信. 謂總別一雙也. 所

言總動執生疑者. 總動三根人執□令生疑.

所言別斷疑生信者. 別爲三根人三周說法

令三疑斷三解生. 動執生疑則易故但有一

說. 斷疑生信則難故有三周說也. 四者上就

稱歎門說. 今就授法門說. 良醫治病要具二

門. 一歎藥門3二授藥門. 諸佛說法亦有二門.

初[&FFFF]#歎一乘門. 今正說一乘門. 謂歎授一雙

也. 五者上密顯一密開三. 謂密說門. 今明顯

開三顯明一. 謂顯說門. 則顯密一雙也. 六者

總判諸佛說法儀式凡有三門. 一但自說. 如

大品經. 現瑞衆集旣竟無有人問而佛自說.

二者一向因他說. 如涅槃等經. 現瑞衆集已

竟要待他問然後乃說. 三者亦自說亦因他

說. 如十地等經. 初自說十地名後因他請

廣說十地義. 此經亦爾. 初明自說今是因他

說. 謂自他一雙也. 問初何故自說後何故因

他說. 答十地論云. 初若不自說不知爲說

不說. 故要須自說. 後欲令大衆慇懃三請. 故

因他說. 又欲示法深妙無能問者. 是故自說.

如身子云. 道場所得法無能發問者. 我意難

可測亦無能問者. 故十二部中用無問自說

經以開宗也. 後因他說者. 欲令大衆尊人重

法故待請方說. 就此大章開爲三段. 第一法

說第二譬說第三亦法亦譬說. 所以有此三

說者. 法爲譬本故前明法說. 未解法說故

經數: 一七二一

經名: 法華義疏卷第三

頁數: 四九三

上              欄

擧喩顯之. 故次明譬說. 各聞法譬猶未得解.

具辨二門方乃取悟. 故化城之前名爲法說.

化城之後稱爲譬說. 又示諸佛內有無□之

智外有無方之辨能於一義作種種說. 所說

雖多不出法之與譬及亦法亦譬. 又衆生悟

入不同故適化多種. 或有樂從法說門入. 或

有樂從譬說門入. 或有樂具從二門入. 又初

說生大乘聞慧. 次說生於思慧. 後說生於修

慧. 又初說上根人得悟. 次說中根人得悟. 後

說下根人得悟. 所以然者. 上根人一聞則解.

中根人再說方悟. 下根人三說始解也. 問以

何惑障三根不解. 答此非九十八使. 何以知

之. 羅漢之人四住惑傾而猶未解一實. 故知

非九十八使也. 五住之中正是無明住地. 二

障之中爲智障惑. 就此惑中開爲三品. 輕品

之惑障於上根. 次品之惑障於中根. 重品之

惑障於下根. 問此惑云何障三根耶. 答由有

此惑迷於權實. 故不識三乘是權一乘爲實.

亦迷一乘本有二乘本無. 故名障三根也. 三

說義中別自有科. 如彼廣說. 就法說中開爲

四段. 第一從此文去竟方便品正明法說. 第

二譬喩品初一長行一偈明上根人領解. 第

三從爾時佛告舍利弗竟爲諸聲聞說大乘經

名妙法蓮華經佛 所護念明如來述成. 第四

從舍利弗汝於未來世竟盡□向佛道明授上

根人記. 就初又二. 第一正爲上根人法說. 第

二從汝等舍利弗聲聞及菩薩下勸弘經. 初

正說令發菩提心. 勸弘經令其修菩薩行. 如

華嚴善財童子詣善知識所皆明二事. 一云

中              欄

發菩提心. 二修菩薩行. 此經稱敎菩薩法亦

具二事. 初法說令改小信大. 謂發菩提心. 後

明旣得如實悟. 還令如實說令修菩薩行. 又

初說滅其小執生於大解. 謂智慧門. 後令弘

經則是修慈悲. 謂福德門. 此經令二乘人具

修大乘福慧. 故名敎菩薩法. 就初爲二. 一

長行二偈頌. 長行爲二. 一緣起二正說. 緣

起有三. 初許說誡聽. 二簡不淨衆. 三歎淨

衆. 初有三句. 初句明不得不說. 以請旣會

理稱機. 佛若不說則乖理失機. 故云豈得不

說. 汝今諦聽下第二誡聽也. 諦聽令生聞慧.

善思令生思慧. 念之令生修慧. 又諦聽令離

散亂心如不覆器. 善思令其悟解如不1臭器.

念之令其憶持如不漏器. 吾當爲汝下第三

許爲說也. 說此語時下第二簡不淨衆也. 就

文亦三. 第一句正明罪人退席. 所以者何. 下

第二釋起去所由凡有二義. 一者罪根深重.

二者有增上慢. 又有二義. 一者大乘中有失.

二者小乘中有失. 所言罪者. 定執小乘謂爲

究竟乖大乘理. 故稱爲罪. 故涅槃經云. 心

二乘者名爲不善. 所言根者凡有二義. 一者

過去修習小乘故稱爲根. 二者因此執小遂

生謗大故名爲根. 所言深重者. 爲釋疑故

2來. 若封執小乘遂障隔大者. 三根聲聞亦

執小乘應隔於大. 何故五千獨去而三根住

耶. 是故釋云. 五千罪根深重十方諸佛不能

拔濟. 是故退席. 三根之人雖習小乘罪根輕

淺故獨住也. 及增上慢者. 第二上明執小有

障大之失. 此明於小乘內自復有失. 實未得

下              欄

小乘道果. 謂得小乘道果故名爲失. 又罪根

深重者. 明過去世3失. 以於過去障他聽說

大乘. 是故現在不聞正法. 及增上慢謂現在

之失. 於現在世値釋迦佛修習小乘. 未得小

果謂得小果. 復謂此果以爲究竟. 不受大法

故名爲失. 又以此失簡諸餘聲聞. 諸餘聲聞

但有執小之失. 無有未得小果謂得小果. 是

故餘人在坐五千退席. 未得道諦謂得道諦.

未證滅諦謂證滅諦. 故言未得謂得未證謂

證. 則釋上增上慢義. 有如此失者. 總結上

二失也. 世尊默然而不制止者. 第三句以住

卽有二損故佛不制之. 一者聞則起謗墮惡

道. 二者未來當作障隔大乘因緣. 爾時佛告

舍利弗下第三歎淨衆. 文有四句. 一歎淨衆.

二毁不淨衆. 三誡聽. 四者受旨. 4智度論云.

枝葉不堪爲用. 如五千人無法器用雖能聞

一乘不能發菩提心修菩薩行紹佛業. 是故

無用. 貞實堪有柱樑之用. 如淨衆是法器聞

經堪有紹佛業用. 5舍利弗如是下毁不淨衆.

上明住則有二損. 今明去有兩益. 一現在無

起謗法之罪. 未來不招苦報. 二者聞上略說

作未來信解因也. 6復誡聽者有二義. 一者五

千起席大衆擾動故重令諦聽. 二者旣是淨

器堪聞法故令諦聽也. 次受旨如文易知. 問

五千之徒旣不堪聞法華. 何故不從定起則

以神力令其起去. 答初從定起則以神力令

其起去. 便不得聞於略說作未來得度因緣.

若聞於廣說則起誹謗現在無益. 以佛明見

三世故有遣不遣也. 又初歎佛二智身子未

經數: 一七二一

經名: 法華義疏卷第三

頁數: 四九四

上              欄

請. 無因緣故不得遣之. 今待請後許說. 宜

須簡衆方始得遣也. 問若佛知住起謗故不

爲說者. 釋論明喜根勝意二人. 勝意執小喜

根悟大. 遂爲勝意說大乘. 而勝意便誹謗墮

大地獄. 未來因此畢苦果而得解脫. 今何不

爲說耶. 答去住俱起誹謗者則應爲說. 如喜

根知勝意聞說與不說終自起謗. 故爲其說

法作未來得度因緣也. 今去則有益. 住則有

損. 故遣令去也. 以理言之可有三句. 一聞

而起謗故不爲說. 如五千之徒. 二聞必起謗

而爲說. 如常不輕也. 三知其起謗亦說亦不

說. 如五千是也. 初爲生未來善故令其聞略

開三顯一. 畏其現在謗故不爲廣說也. 問聞

略說何故不起謗. 答有三種人. 一者上根菩

薩聞略說則解. 二中根則聲聞人聞略說生

疑. 疑是解津堪聞廣說. 三下根謂五千之徒

聞略說冥然不解. 聞廣說則起疑謗. 又有三

品人. 一俱不聞廣略謂下品人也. 二聞略不

聞廣謂中品人也. 三廣略俱聞謂上品人也.

問如華嚴五百聲聞雖復在座不見不聞. 今

何不爾耶. 答適緣不同可得兩經互現. 而今

明衆起去者. 欲證佛語不虛. 上旣言皆當驚

疑及增上慢人將墜於大坑. 故今明五千之

徒則其人也. 二者欲增住衆敬心. 明預聞之

徒殖因已久宜應欣慶. 又罪重之人不堪聞

法. 則是嘆法深妙. 然此衆可具二義. 一者

或是實行之人. 二者是化衆. 如涅槃現童子

及金剛神也. 問何因緣故同[&FFFF]#小乘敎有得

聞法華信解有不聞耶. 答可具四句. 一者始

中              欄

習學大乘終亦聞大乘. 此人懸信. 二者始習

大乘中1志斯意. 故初爲其說小. 小心稍2改

故終爲說大. 此人聞法華亦信. 三者本學大

乘而後聞說大乘便退取小. 如大品六十菩

薩成羅漢. 又至涅槃經雖聞有佛性而猶成

羅漢. 以此例之. 聞法華亦有成羅漢者. 如

此之人聞大亦信也. 四者有始學小乘而終

聞說大. 此人多不生信. 以其習小乘日久.

若見大乘乖其本心故不生信也. 佛告舍利

弗如是妙法下. 前第一明緣起. 則是淨器. 今

第二正說明授妙法也. 非淨器無以受妙法.

非妙法無以授淨器. 故此二種必須相稱. 就

正說文凡有四門. 初辨一乘眞實門. 二明二

乘方便門. 三示得失門. 四勸信受奉持門. 所

以明此四門者. 靈山之會大機已熟應聞大

法. 故辨一乘眞實門. 旣示今一乘爲眞實. 宜

開昔三爲方便. 故辨三乘方便門. 初門明今

一乘眞實. 後門序昔三爲方便. 蓋是明一化

始終理無不極. 若能信一實三權則是得非

失. 如其不信則是失非得. 故有第三得失門

也. 得失之理旣彰. 次勸捨失從得信受奉持.

故有第四勸信門也. 又有此四門者. 一乘眞

實門謂根本法輪. 諸佛出世但爲明一大事

因緣. 謂一道淸淨則根本法輪也. 但衆生薄

福鈍根不堪受一道. 是故於一佛乘方便說

三. 謂支末法輪. 旣從一起三還欲令籍三通

一. 若能知三爲歸一則是得非失. 如其保三

不受一是失而非得. 故得失門明收末歸本

法輪. 旣序始終一化 三輪事周. 然後始得勸

下              欄

物信受. 故有第四歡信門也. 就一乘眞實門

又開三別. 一釋迦自說一乘眞實門亦云自

開宗門. 二引諸佛證釋門. 三明釋迦順同門.

所以有此三門者. 釋迦當今敎主故前自開

宗. 恐物不信故引諸佛爲證. 證明事竟然後

始得順同也. 就初章之內又開三門. 一[&FFFF]#歎

門二不虛門三顯敎意門. 所以有此三門者.

[&FFFF]#歎令生信解. 不虛抑其誹謗開解杜惑. 緣

由旣竟故正明顯敎意也. 初文二句一法二譬.

如是妙法者. 此顯一部之旨歸. 則是先明一

乘眞實. 題以示之也. 妙有二種. 一者體妙.

謂非一非三言忘慮絶. 3二者用妙. 非三非

一. 不知何以美之. 爲對昔三强歎爲一. 故注

法華經云. 非三非一盡相爲妙. 非大非小通

物爲法也. 蓋是什4肇舊宗. 非今新釋也. 時

乃說之者. 歎法希逢增敬信之情也. 遠而言

之. 如後文說億億萬劫至不可議諸佛世尊

時說是經. 近而言之. 釋迦一化四十餘年之

所未說今始說之. 故知希有. 如優曇[&FFFF]#華時

一現耳者. 此譬上時乃說之言也. 河西道朗

云. 此言靈瑞華又云空起華. 天竺有樹而無

其華. 若輪王出世此華則現. 明衆生若應聞

一乘敎成法輪王者. 諸佛世尊乃說是經. 故

靈瑞華爲輪王之相. 法華爲成佛之徵. 舍利

弗汝等當信下第二明不虛門. 將明昔三今

一則言似相違. 恐物不信. 是故今明佛語不

虛勸物信受. 舍利弗諸佛隨宜下第三明顯

敎意門. 上之二句乃是緣由. 今此一章始明

正說. 就顯敎意復開二別. 一明衆生不解敎

經數: 一七二一

經名: 法華義疏卷第三

頁數: 四九五

上              欄

意門. 二明唯佛能解敎意門. 隨宜所說意趣

難解者. 此標二章門也. 初標隨宜所說門. 次

標意趣難解門諸佛說法隨二種說. 一隨現

實說. 二隨機宜說. 說一乘者謂隨理實說也.

說三乘者謂隨機宜說也. 理實無三而說三

者. 隨機宜說也. 意趣難解者. 上明隨宜所

說敎. 今明敎所表理也. 言三意若三斯不名

難解. 良由言三意不三. 言近而意遠. 是故意

趣難解. 又意若住不三亦不名難解. 今言不

三者. 明其非是三. 非謂是非三. 斯則心無所

寄乃契玄宗. 故名難解. 所以者何下釋上二

門也初. 釋隨宜門. 次釋意趣難解門也. 我以

無數方便者. 或邪或正或順或違悉是善巧

故名方便. 又悉令悟入一道淸淨示種種化.

爲一道作緣由階漸. 故名方便. 種種因緣者.

所以示邪正不同違順等化者. 是良由衆生

根性非一入道各有由籍故也. 故云種種因

緣也. 譬喩言辭演說諸法者. 上明無數方便

總明八相成道之正. 及示九十六術之邪. 或

作調達善星之違. 或示阿難羅云之順. 故總

明一切善巧. 今別明說法一事. 說法之內不

出二門. 一者種種譬喩. 二者種種言辭. 從

無數方便至種種說法. 總攝釋迦一切敎

也. 是法非思量分別之所能解者. 此釋意趣

難解章門也. 如來說一切敎爲令衆生悟入

一道. 故下文云. 於一切法以智方便而演說

之. 其所說法皆悉到於一切智地. [&FFFF]#三乘敎

者思量分別於三. 終不解三敎意也. 又五乘

以五心分別. 終不解言五意不五. 故言非思

中              欄

量分別之所能解. 又有所得心名思量分別.

故攝大乘論云. 分別是菩薩煩惱也. 唯有1諸

佛乃能知之者. 上來明衆生不解敎意門. 此

第二明唯佛能解門. 亦初標唯佛能解. 所以

者何下釋諸佛能解. 釋意云. 諸佛唯爲一大

事故出現世. 是故說一切敎皆爲顯一也. 舍

利弗云何名諸佛下. 前擧一大事以釋敎意.

今次傳釋一大事. 將欲釋之故提起爲章門

也. 次明開示悟入四句釋章門也. 釋此四門

不同. 今略明三義. 一者依舊解云. 初開佛

知見謂明道理. 次後三句悟前道理發生三

慧. 故有示悟入也. 二就法華論釋之. 所言

開者明無上義. 唯除如來一切智能更無餘

事. 故言開佛知見. 令衆生知得淸淨故. 如

來知見者. 謂如來能證如實義故. 如壽量品

云. 如來如實知見三界之相. 無有生死若退

若出. 亦無在世及滅度者. 非實非虛非如非

異. 此則如來法界也. 所言示者明同義. 謂

聲聞□支佛及佛法身平等. 法身平等者. 三

乘佛性法身更無差別故. 所言悟者明不知

義. 以二乘人不知究竟唯一佛乘故. 今欲令

知故言悟. 所言入者. 爲令證不退轉地示現

與無量智業. 故詳論此意四門則爲次第. 初

明開佛知見則歎佛知見爲無上. 雖歎佛知

見爲無上. 或謂獨佛有此知見二乘所無. 是

故第二次明三乘人2同有佛性法身. 但佛悟

佛性故名法身. 二乘猶隱故稱佛性. 雖三乘

人同有佛性法身. 但二乘人不知唯有一乘

無有二乘. 今欲令知故次說悟佛知見. 旣知

下              欄

唯一佛性無有二乘則證不退轉. 故次說入

佛知見. 論又兩番釋後三句. 所言示者. 爲

諸菩薩有疑心者令知如實修行故. 又復入

者. 未發菩提心者令發心故. 已發心者令入

大法故. 又復入者. 令捨聲聞果入大菩提故.

又復悟者. 令外道衆生生覺悟故. 此釋意與

前異者. 前四句□約化聲聞. 今意明化菩薩

及外道. 此經正化聲聞. 次化菩薩幷及外道.

化此三人則總收一切令同歸佛乘也. 3今次

依智度論及涅槃經言. 雖有四句不出二門.

初之二句明能化門. 後之二句明所化門. 能

化門中有大開之與曲示. 所化門中有始悟

之與終入. 故此四門無義不攝. 所言開者. 衆

生佛性名佛知見. 佛性亦名一乘. 涅槃經言.

畢竟有二種. 一者莊嚴畢竟. 二者究竟畢竟.

莊嚴畢竟者謂六波羅蜜. 究竟畢竟者一切

衆生所得一乘. 4一乘者名爲佛性. 以是義

故我說一切衆生悉有佛性一切衆生悉有一

乘. 以無明覆故不能得見. 爲衆生故說佛性

名之爲開. 旣爲衆生說則是爲衆生開. 所以

開佛性者. 令衆生除無明煩惱. 使得淸淨開

佛性. 則是德無不圓. 使得淸淨謂累無不盡.

所言示者. 曲示五性差別之義. 故名爲示. 如

涅槃云. 掘出金藏故普示衆生諸覺寶藏故

名示也. 所言悟者. 大開曲示二門旣竟. 今

次知有佛性名之爲悟. 修行證之故稱爲入.

知有佛性謂十信以上也. 證入佛性謂妙覺

地已還也. 擧始及終位無不攝. 次結章如文.

問已知開示悟入. 云何名諸佛知見. 答上已

經數: 一七二一

經名: 法華義疏卷第三

頁數: 四九六

上              欄

略明. 今次廣述. 蓋是波若異名正觀別目.

今依此經則是四智. 一者一切智. 二一切種

智. 三自然智. 四無師智. 言一切智者. 知六

道衆生本來寂滅一切衆生本來是佛也. 言

一切種智者. 雖知本來寂滅. 於衆生常不寂

滅. 故於道未始二於緣未始一. 於道未始二

故六道常法身. 於緣未始一故法身常六道.

六道常法身名爲一切智. 法身常六道名爲

一切種智. 任運知此二法名爲自然智. 此三

不從師得稱無師智. 此之四智爲三世諸佛

心. 一切衆生宜應□以此四爲觀行. 則是初

心佛也. 諸佛如來但敎化菩薩事者. 上明唯

爲一道故出世. 今明唯敎一人也. 問諸佛敎

化五乘衆生. 云1何唯敎菩薩一人耶. 答雖說

五敎爲顯一理. 雖敎五人亦爲成一人. 是

爲言託於五意在於一. 又所心之道旣一心

道之人亦一. 故言但敎菩薩也. 諸有所作常

爲一事者. 上明說於一理爲敎一人. 據口業

也. 今明諸有所作者. 謂動靜四儀及以三

業一切所作皆爲顯一理. 悉爲敎一人也. 如

來但以一佛乘故爲衆生說法無有餘乘若二

若三者. 所以有此文來者. 爲釋成上三句義

也. 良由道理2唯一道理無三. 是故諸佛唯

爲一事故出世. 唯爲敎一人. 乃至諸有所作

皆爲顯一事也. 此文有二句. 第一句明道理

唯有一故諸佛依於一理但說一乘. 故云但

以一佛乘爲衆生說法也. 3無有餘乘若二若

三者. 上明道理唯有一佛乘. 今明道理無有

餘乘. 餘乘者則緣覺聲聞乘也. 緣覺乘爲第

中              欄

二. 聲聞乘爲第三. 故言無有餘乘若二若三.

問何故知然. 答數之次第謂一二三. 上旣言

但以一佛乘. 是故今明無有第二乘第三乘.

此是從上數以至下. 故爲次第. 所以前明佛

乘有者. 爲欲釋成上唯有一事故. 前明唯有

一也. 文相歷然不應更有異釋. 有人言. 若

二者聲聞緣覺二乘也. 若三者謂三乘之中

大乘也. 有人言. 若二者大小二乘也. 有人

言. 若二者人天乘也. 若三者謂三乘也. 此

悉非解不須破之. 一切十方諸佛法亦如是

者. 所以有此文來者. 上明唯有一乘無有餘

乘若二若三. 時衆謂釋迦獨作此判則4不信

受. 是故今引十方諸佛爲證. 非獨我明唯有

一乘無有餘乘. 十方諸佛亦如是說也. 過去

諸佛下第二引證門說. 就文爲二. 初別引三

世諸佛爲證. 次總引三世諸佛爲證. 一一門

皆具三句. 一化主二敎門三[&FFFF]#敎人. 此三則

是良醫妙藥及以病人. 又化主則佛寶. 敎門

爲法寶. [&FFFF]#敎人則是僧寶. 就敎中有二句. 初

總序一切敎也. 法華論云. 因緣者謂三乘法.

三乘法但有名字無有實義也. 譬喩者. 如從

牛出乳. 乳喩小乘. 從乳出醍□. 醍□喩大

乘也. 是法皆爲一佛乘故. 第二句明敎所表

理也. [&FFFF]#敎人亦二句. 始則聞五乘等敎. 終

則得於一切種智. 舍利弗是諸佛但敎化菩

薩. 上別明三世諸佛敎意. 今總明三世諸佛

敎意. 所以有此文來者. 上釋迦開宗門明但

爲敎一人唯爲顯一理. 三世佛敎門未作此

說. 故今明之也. 舍利弗我今亦復如是下. 此

下              欄

第三明順同門. 以三世諸佛旣作此說. 釋迦

順而同之亦作此說. 以理旣無二故諸佛道

同. 若不信釋迦之言則違三世佛敎. 罪之5太

也. 若信釋迦之言則信三世佛說. 則福之深

也. 爲明勸信故辨順同也. 就文爲兩. 初明

顯一次明破二. 顯一之中初明敎門次辨敎

所表理. 知諸衆生有種種欲者. 五乘欲樂不

同也. 深心所著者. 習五乘欲深. 是故著於

五乘也. 隨其本性者. 習欲旣深則便成性. 性

不可*改隨而說之. 以種種因緣者. 上明知

機今明順機說敎也. 舍利弗如此皆爲得一

佛乘者. 上明敎門今謂敎所表理也. 十方世

界中尙無二乘何肉有三者. 上明有一今明

無二也. 二乘不知唯有一. 是故明有一. 不

知無有二. 是故今破二. 又欲發後方便說三.

是故先明道理無三也. 但此經破二凡有三

門. 一者用一破二. 如前云唯有一佛乘無有

餘乘若二若三. 後偈亦云唯有一事實餘二

則非眞. 是爲以一破二. 二者以二破三. 則

如今文. 尙無二乘何肉有三. 二乘者緣覺也.

三乘者聲聞也. 緣覺爲勝於理尙無. 聲聞爲

劣豈當得有. 此意明至理尙不何有二何肉

有三耶. 又作此破者. 法華之會乃通爲三乘

而正破聲聞. 故譬喩品云. 爲諸聲聞說大乘

經. 是以今擧無緣覺之勝指斥聲聞之劣. 此

名以二破三也. 三者以三破二. 明於一佛乘

方便說三三旣是權二豈是實耶. 前之二門

以6無斥有. 後之一門以權破實. 舍利弗諸

佛出於世下第二明三乘方便門. 所以有此

經數: 一七二一

經名: 法華義疏卷第三

頁數: 四九七

上              欄

文來者有近遠二義. 所言遠者. 上之三門旣

明一乘是眞實. 則宜辨昔三爲方便. 蓋明今

昔始終權實兩敎意也. 次明近相1生者. 從

前以一破二及借二破三. 時衆疑云. 道理唯

一尙無有二何肉有三者. 如來是體理之人.

初出世則應宣說唯有一理無有三乘. 何因

緣故道理有一而不說一. 無有三乘而說三

耶. 豈非無而言有有而言無欺□我耶. 是故

釋云. 雖道理有一無三. 但爲汝等五濁障

深不堪受一. 是故諸佛方便說三. 過在衆生

咎非諸佛也. 令二乘人深自悔責歸仰如來.

二者爲釋成上道理唯一. 以由五濁故方便

說三. 故知道理唯一也. 就文爲三. 初總標

諸佛出五濁世. 次別列五濁名. 三者釋. 劫

濁者謂惡時也. 問何故先明劫濁. 答法華論

云. 正爲釋疑. 疑云諸佛於何時中說三乘是

方便. 爲斷彼疑諸佛出五濁惡也. 謂劫濁等.

故初明劫濁也. 又劫濁通. 於劫濁中分五濁

耳. 若以法辨時. 應言濁劫. 今以時目法故

云劫濁耳. 次煩惱濁者. 成前劫濁及衆生濁

也. 次衆生濁後明見濁者. 衆生必起煩惱不

必起見. 欲明前是在家起愛衆生今是出家

起見外道. 故明見濁. 故下偈中皆先明愛後

辨見. 見起愛見者去三小劫近. 是短命衆生.

故後辨命濁. 經列此五則次第也. 煩惱與見

正是濁體. 此二成衆生故名衆生濁. 故經云

心垢故衆生垢也. 問五濁與三障何異. 答

三障障□聖道及聖道方便. 此義則重. 故有

三障者不得入於聖道. 五濁則通. 故諸佛

中              欄

爲五濁衆生說三乘敎. 問旣有業障. 云何

無業濁. 答如毘尼母經云亦說業濁. 沒於見

濁屬煩惱濁攝. 今明則衆生濁是業濁也. 所

以然者. 旣有愛見煩惱則起身口意三種惡

業. 故名業濁. 何以知然. 若但意地有諸煩

惱不起身口業者. 非惡衆生. 不名衆生濁也.

故知衆生濁則是業濁. 問五濁俱障一三. 何

故說三不說一. 答一深三淺. 雖有五濁得說

三乘. 然有四句. 一者有五濁障一乘. 則昔

聲聞人不堪聞一乘是也. 二者五濁不障一

乘. 謂凡夫人有五濁得聞一乘敎是也. 問同

有五濁. 何故有得聞一乘不得聞一乘. 答雖

同五濁. 但有一乘機則聞. 無則不聞. 三者

無五濁得聞一乘. 則法華會聲聞是也. 四者

無五濁不聞一乘. 謂不聞法華聲聞是也. 問

同無五濁. 何故有聞不聞. 答雖同無五濁. 但

有一乘機則聞. 無則不聞. 問有一乘機則聞

無則不聞. 云何五濁障一乘不障一乘耶. 答

五濁必障一乘. 但一乘機强五濁障弱. 是故

得聞. 問三根聲聞大通智勝佛所已聞一乘

則有一乘機. 得阿羅漢後何故不聞法華. 答

雖有一乘機. 但三執旣强一乘機弱. 要待聞

諸方等經陶練其心方堪聞法華也. 問云何名

濁. 答濁是不淨義. 譬如濁水不能見物. 衆生

心濁不能知見一乘理故名濁也(2薩遮尼健經有十二濁. 一示)

(現劫濁. 二示現時濁. 三3示現衆生濁. 四示現煩惱濁. 五示現命濁. 六示現三乘差別

濁. 七示現不淨國土濁. 八)

(示現難化衆生濁. 九示現說種種煩惱濁. 十4示現外道亂濁. 十一示現魔濁. 十二示現

魔業濁)

5劫濁亂時者. 釋五濁義. 而起三乘敎. 五濁

之中偏言劫濁亂時者. 以近6三小劫時衆生

下              欄

煩惱□皆增盛故言劫濁亂時. 衆生垢重□

貪嫉[&FFFF]#者. 出垢重事也. 貪是三毒中一毒. □

嫉是十纏中二纏. 所以別擧此三者凡有二

義. 一者此三旣重但在欲界故偏說重也. 二者

□貪是貧窮業. 嫉[&FFFF]#是下賤因. 貧窮業中惜

自物故□. 引取他物故爲貪. 下賤業中忌他

外財爲嫉. 忌他內正報爲[&FFFF]#. 貧窮下賤之因

尙不得人天乘. 何肉佛乘. 以佛乘是富貴乘

故也. 於五乘中最上故爲貴. 具足萬德故爲

富. 故下文云豪貴如是有大勢力. 7大富長者

卽是如來. 成就諸不善根者. 上別明一使兩

纏. 卽是在家衆生. 謂煩惱濁. 卽譬喩品云

毒蟲也. 今總明8二不善根及諸纏垢. 卽出

家9外道. 謂見濁. 譬喩品中惡鬼也. 故諸佛

於一佛乘分別說三者. 上明五濁增盛不堪

受一. 故今明方便說三也. 若我弟子自謂者.

第三示得失門. 上來明道理唯一. 次明五濁

方便有三. 權實有無皎然可信. 如其不信卽

是惡人. 故次明得失. 然能被之敎不出實之

與權. [&FFFF]#敎之人亦唯有得之與失. 斯事攝一

化事竟矣. 就文爲二. 前明失次明得. 得失

各有二人合成四人也. 10失中二人者. 第11一

是未得小乘謂已得小乘不信法華. 第二已

得小乘果而小乘果非究竟自謂究竟. 12不追

心大. 亦名爲失. 初是凡失後是聖失. 此二

總攝一切失事盡也. 若我弟子自謂阿羅漢

等者. 上明一乘是眞實三乘是方便. 今失此

二意. 蓋明執小是實迷三是權也. 此明未得

小乘究竟果謂得小乘究竟果. 此[&FFFF]#小乘中

經數: 一七二一

經名: 法華義疏卷第三

頁數: 四九九

上              欄

之失. 卽五千之徒是也. 不聞不知諸佛如來

但敎化菩薩者. 此文辨不知同歸一乘卽迷

於一乘眞實也. 是[&FFFF]#大乘中之失也. 不聞者

不聞敎也. 不知者不知理也. 上五千人不聞

廣說一乘眞實. 故云不聞不知也. 此非佛弟

子下. 前兩句牒謂情. 今此文判得失也. 五

千之徒未得小乘究竟謂得究竟. 保執小乘

則小乘不攝. 而不聞不知但敎化菩薩. 此人

迷大則大乘不攝. 故非佛弟子. 以非佛弟子

明非內凡夫. 下明非七聖人也. 又舍利弗下

第二明聖失也. 亦有三句. 初句明已得羅漢

自保究竟執三乘敎不識權也. 不進心下. 第

二明不識一乘眞實也. 當知此輩下. 第三句

判得失也. 羅漢望大1乘. 實非究竟自謂究竟.

自謂究竟故不進心佛道. 當知2亦是增上

慢人也. 問今明增上慢與前增上慢有何異.

答上已釋竟. 今更明異者. 3初人有二種增

上慢. 一者未得小究竟謂得小究竟. 是小乘

增上慢. 二者保此妄□復不進心大乘. 謂大

乘增上慢也. 4後人已得小果. 但小果望大

乘. 非究竟謂究竟. 但有大中增上慢. 無小

中慢也. 問何以得知有兩人耶. 答後文明人

異於前人. 是故知二人異也. 又前文判凡失.

非佛弟子非阿羅漢□支佛. 故知是凡夫失

也. 後文判失直云是增上慢也. 其旣是羅漢.

不得非佛弟子及非羅漢. 但自謂究竟不志

心佛. 故與其增上慢名也. 問此的是何物人

耶. 答通說一切自謂究竟羅漢. 而正主三根

聲聞是也. 故5舍利弗云. 爾時心自謂得至

中              欄

於滅度. 乃至迦葉中根亦作此執. 現信解品

及化城品也. 問凡夫人未得羅漢自謂究竟.

聖人實得羅漢亦自謂究竟. 兩人何異. 答兩

人未聞法華. 自謂略同. 若聞法華則五千凡

夫不生信受. 聖人則生信. 故文云若實得羅

漢若不信此法無有是處也. 所以者何下第

二擧得釋失卽明得也. 亦有二人. 初明佛在

世羅漢爲得. 次明佛滅度後羅漢爲得. 初佛

在世羅漢得者凡有二義. 一者斥凡. 二者擊

聖. 言斥凡者. 明若實得羅漢聞一乘必信受.

則知第一人不信法華非羅漢也. 故是擧得以

斥初失. 言擊聖者. 明實得羅漢必信此法如

其不信便非羅漢. 卽用此文擊第二實得羅

漢人. 令捨小果進心大道也. 除佛滅度後現

前無佛者. 第二明佛滅度後羅漢得. 前亦是

聞法華羅漢得. 今是不聞法華羅漢得也. 此

文爲釋疑故來. 疑者云. □有羅漢亦不聞不

知但敎化菩薩事以不. 又有阿羅漢不信權

實以不. 因前二文生此二疑也. 是故釋云. 佛

在世羅漢聞法華必信. 唯除滅度後現前無

佛. 此之羅漢不信一乘. 故法華論云. 亦爲

釋疑. 疑云從佛聞法起謗心. 云何佛不成不

堪說法人. 爲斷此疑. 除佛滅度後現前無佛

故起謗耳. 所以者何. 釋上羅漢不信一乘義

也. 以佛滅度後法華經難聞難解. 阿羅漢作

佛此人難得. 智度論云. 法華明羅漢作佛義

最甚深. 羅漢作佛唯佛能解. 論者正可論其

餘事. 龍樹尙云不解. 故知唯佛能解. 所以

此人難得. 以不値人法兩緣故. 此羅漢不信

下              欄

一乘. 涅槃現病品云. 如佛所說阿羅漢一切

皆當至涅槃. 如此甚深. 佛行處凡夫下愚不

能知. 故羅漢作佛最爲難解. 唯佛知之. 故

稱難得也. 若遇餘佛於此法中便得決了者.

此文亦爲釋疑故來. 疑者云. 此羅漢旣不得

値法華及解義人. 何時當信一乘耶. 是故釋

云. 此羅漢生三界外淨土中. 更遇餘佛聞法

華經方得決了. 決了者知三一有無及權實

也. 問佛滅度後羅漢不値解義人直聞法華

經亦得信解不. 答此事難明. 設使遇經不値

解義人者亦不得了了分別解也. 是故文云

若遇餘佛方乃決了. 舍利弗下第四勸信奉

持門. 所以有此文來者凡有三義. 一者釋疑.

疑云初說三乘後說一乘則成妄語. 云何可

信. 爲釋此疑故勸信. 二者上示一乘眞實三

乘方便及顯得失. 今次明勸信. 卽令捨失從

得信受奉持. 三者近接上生. 若遇餘佛便得

決了文生. 終無有畢竟永住羅漢. 必須聞法

華經後當作佛. 汝等大衆及今値佛復得聞

經. 早須信受也. 問上已明勸信. 與今何異.

答上直明勸信. 今明法之權實人之眞僞旣

竟. 勸物信解受持. 故與上爲異

法華義疏卷6第三

永仁甲午姑洗盡日因中觀宗師之勸化彫

法華義疏之第三庶幾比丘尼正禪藤氏娘

幽儀乘此寶車直到淨刹乃至四恩三有利

潤無窮而已

都幹緣沙門     7素慶  謹8誌

經數: 一七二一

經名: 法華義疏卷第四

頁數: 四九九

上              欄

法華義疏卷第1四

胡吉藏撰

方便品之二

比丘比丘尼有懷下. 第二偈頌有一百一十

四行分爲二. 初四行頌緣起. 次一百一十行

頌正說. 上緣起有三. 今略不頌許說誡聽也.

頌第二毁不淨衆. 頌第三歎於淨衆. 但頌此

二凡有兩義. 一者欲證佛及身子止及請說.

以頌不淨衆顯佛止請不虛. 次頌淨衆明身

子請之不謬也. 二者頌不淨衆. 誡未來衆生

勿2佛執小乘障於大法. 次頌於淨衆. 爲勸一

切衆生習行大乘也. 初一行攝四衆爲三過.

出家二衆同有增上慢過. 所以然者. 出家二

衆專心道果. 多獲禪定. 故得四禪時謂得四

果名增上慢. 有人言. 慢中之增慢之上名增

上慢. 今謂增上是增勝之法. 未得增勝之法

謂得增勝之法. 恃此自高名增上慢. 問與邪

慢何異. 答眞諦三藏云. 都未得聖法而恃□

邪法. 以起慢名爲邪慢. 若得小許法如得四

禪等謂是究竟名增上慢. 問何故名爲有懷.

答注經云. 若無心而進德者然後會理耳. 有

懷於增上之道. 所以爲慢也. 有懷者謂心有

所懷. 則是有所得也. 優婆塞我慢者. 其人

亦是未得謂得. 但旣是丈夫守志不移故言

我慢. 注經云. 雖知無我而以無我爲我亦慢

也. 此意謂我能解無我故名我慢也. 優婆夷

不信者. 然四衆通是不信大乘. 就不信中更

中              欄

開三. 出家二衆則有增上慢故不信. 優婆塞

卽是丈夫. 自謂雄幹決斷守志. 我從來已信

道理羅漢究竟. 今何容改志. 故稱我慢. 次

旣是女人. 更無餘義直稱不信. 注經云. 雖

信非有之言. 而以非有爲信. 是曰不信. 肇

公云. 言其非有者. 明其非是有. 非謂是非

有. 但女子遂執非有故名不信. 如是下明衆

數也. 不自見其過者. 夫有過而能知過. 此

謂智人也. 今有封言之過而不自知. 謂愚人

也. 於戒有缺漏者. 上明無小乘究竟解而謂

有解. 今一句明無小乘究竟行而謂有究竟

行. 又上未得小乘究竟果而謂已得究竟果.

又不受大. 以不能防此二惡故名於戒有缺

漏. 以破此戒故名爲缺. 而信心漏出故稱爲

漏. 又戒是堤塘. 防遮煩惱之水. 戒旣缺漏煩

惱便出也. 護惜其瑕疵者. 此爲釋疑故來. 疑

云旣無行解又不自見其過. 佛大慈心何不

示之而令其離席. 是故釋云. 不自見過護惜

瑕疵不可化也. 玉內之病爲瑕. 喩意地無解

謂有解. 玉外病爲疵. 喩身口無行謂有行. 又

過去罪根深重爲瑕. 現在有增上慢如疵也.

又內心執小不捨爲瑕. 外聞說大不受爲疵.

覆短爲護. [&FFFF]#非爲惜也. 衆中之糟糠者. 此

文釋疑故來. 此五千人入佛法中何所得耶.

是故釋云. 五千人失中道眞味但得斷常之

糟耳. 三乘之名如米外之糠. 一乘之理如糠

內之米. 但得三乘之名不知三乘之義故云

糠也. 又淨衆堪用譬同酒米. 罪人不堪用喩

如糟糠也. 佛威德故去者. 注經云. 風起則

下              欄

塵沙自飛. 日出則黑白自別. 此謂非遣而

爲遣也. 斯人[&FFFF]#福德者. 上長行明有罪3根.

今頌顯其無福也. 前偈明其執小故去. 今

辨其不堪受大4乘. 此衆無枝葉者第二頌

淨衆也. 舍利弗善聽下第二頌上正說. 上有

四門. 初一乘眞實門. 次三乘方便門. 三得

失門. 四勸信門. 今偈頌轉勢說法亦有四門.

初頌一乘眞實門. 二頌三乘方便門. 三明[&FFFF]#

歎門. 四明勸信門. 所以有5此四門者. 初明

一乘眞實. 次明三乘方便. 此二明一化始終

故. 第三[&FFFF]#歎. 以[&FFFF]#歎竟歡物信受. 初一乘

眞實門有三. 一釋迦自說門. 二引證門. 三順

同門. 今頌此三則爲三6段也. 上長行釋迦

自說門有三. 一稱歎門二不虛門三顯敎意

門. 今偈轉勢頌之亦開三門. 一顯敎意門二

釋疑門三勸信門. 初正明說敎. 大意7明爲

歸一乘. 二明時衆疑. 若但爲歸一乘者. 何

故不前說於一而前說三耶. 爲釋此疑明前

三後一所以. 故次辨釋疑門. 敎意旣彰前後

又顯. 故第三勸信. 初門又二. 一明說昔敎

意. 8則頌上長行隨宜所說意趣難解. 二明

今敎意. 頌上長行爲一大事因緣9故出現於

世. 就初門又二. 第一明昔說小乘敎意. 二明

昔說大乘敎意. 初門有二. 第一明昔說小乘

敎. 卽頌上長行隨宜所說意趣難解. 次頌昔

說敎所表意. 卽頌上唯有諸佛乃能知之. 初

10門又二. 第一[&FFFF]#昔說人天敎. 第二[&FFFF]#昔說

二乘敎. 11初中有三門. 第一偈頌歎佛權智

有巧說之功. 第二偈12頌歎佛智內照根性.

經數: 一七二一

經名: 法華義疏卷第四

頁數: 五○○

上              欄

佛悉知是已下第三有四偈正明佛說敎. 所

以昔敎但有此三門者. 初歎佛權智謂良醫

也. 次知根性謂識病也. 後說敎授藥也. 初

偈云諸佛所得法謂實智也. 無量方便力1謂

權智也. 2次內具此二外能爲物說法也. 第

二偈上三句知現在性欲. 下一句明照過去

業因. 以現欲由於往業故次頌之. 次四偈爲

二. 初一偈總明赴緣說敎敎稱於緣. 次三偈

別明敎門. 前總後別. 3爲解義故. 別明說敎

中初一行半明九部經謂敎法也. 次一行半

明涅槃果法也. 小乘法中說九部之敎. 令得

涅槃之果. *則是次第. 又九部通於四乘. 果

法但明二乘4敎也. 昔說雖多不出斯二. 又九

部謂人天敎. 次說涅槃謂二乘敎. 然經論不

同凡有四句. 一大小俱廣. 大乘具5足十二.

小乘隨分十二. 所以但明十二者. 以十二是

一數之6圓. 又治衆生十二緣病故也. 二大

小俱略. 同明九部. 所以但明九7部者. 亦是

一數之*圓. 又爲九道衆生故說九部. 小乘

約法淺故除三. 以小乘法淺狹故無方廣. 授

佛記非小乘之宗. 又小乘人無補佛處義故

除授記. 小乘法淺有人能問故除無問自說.

又大士能爲衆生作不請之友故有無問自

說. 小乘不能濟物要待請方說故無無問自

說. 大乘約人根利故除三. 大乘人根利直說

則解. 不須因緣及以譬喩. 亦不假論義. 故

略以此三部也. 第三句小廣而大略. 如地持

論說. 菩薩藏名方廣經. 聲聞藏謂十一部. 此

意明大乘十二. 爲明方廣之理. 從所詮之理

中              欄

爲名故十二部悉名方廣. 小乘十二部不爲

明方廣之理. 故存其十一部名. 沒方廣之稱

也. 第四句大廣小略. 顯大乘是滿字故具足

十二部小乘是半字故唯有九部. 則如今文

說. 正是法華宗也. 十二部通以言敎爲體. 故

涅槃經明知法知義. 知法者知十二部經法.

故知是敎也. 次開爲二者. 雖有十二部不出

長行與偈也. 亦得開三. 修多羅·祇夜·伽陀.

此三就敎8制名. 則以敎爲此三部體. 餘之九

部從別事受名亦不離此三也. 修多羅者. 成

論及智度論明直說語言爲修多羅. 謂別相

修多羅也. 涅槃經從如是至奉行. 謂通相修

多羅也. 三藏中修多羅□長橫狹. □長故攝

於十二. 橫狹故但一藏也. 十二部中修多羅

橫闊□短. 不攝十一故□短. 攝三藏故爲橫

闊也. 伽陀者第二部. 謂不等偈也. 問諸經

論列十二部第二云祇夜. 今何故乃明伽陀.

9答欲明佛說法無定故改於常規. 以昔說九

部爲明小. 今明九部乃爲通大. 欲顯不定之

義故亂說也. 又今合此九部10爲五雙. 初長行

與偈一雙. 諸佛或爲衆生直11說修多羅. 或

命初12則偈說故名伽陀. 以經□標或字. 則

知修多羅未必在前伽陀13不必在後. 本事本

生此第二自他一雙. 本事說他過去世事. 如

藥王本事品等. 說自過去世事爲本生. 未曾

有因緣. 此明善惡事一雙. 未曾有謂善事. 如

靑牛行[&FFFF]#白狗聽經大地震動諸天身量. 因

緣謂起罪本14末事. 而說名因緣15經. 譬喩祇

夜法喩一雙. 具足應云路伽祇夜伽陀祇夜.

下              欄

上存別略通. 今存通略別. 優婆提舍稱爲論

義. 則是能論. 上八部四雙名爲所論. 謂能

論所論一雙也. 問大小俱稱方廣有何異耶.

答大是具足方廣. 小是隨分方廣. 又大乘理

正曰方. 義富稱廣. 文詮方廣之理名爲方廣

經. 小乘語正曰方. 文多稱廣也. 鈍根樂小

法下一行半明小乘果法. 又前明九部謂人

天敎. 今明二乘敎. 人天雖異不出九部. 二

乘雖異同心涅槃. 故人天敎中前16舒人天機

次明九部敎. 今亦前[&FFFF]#二乘機次明[&FFFF]#二乘

敎. 問旣云樂小法. 何故復言貪著於生死. 答

現在機緣樂於小法. 過去久遠貪著生死. 又

約機樂於小法. 據情則貪著生死也. 又樂小

法則是17貪於生死. 以小涅槃則是大乘生死

故. 爲是說涅槃第二明小乘敎也. 我設是方

便下. 上明昔二種敎. 今明二種敎意. 前18逐

近明說小乘敎意. 明昔說涅槃法者意令得

入佛慧故也. 決定說大乘者. 昔日言說於小

意在於大. 敎不稱意不名決定. 今言意俱顯

稱爲決定. 又大品等經顯敎菩薩密化二乘.

於菩薩是決定. 於二乘未得決定. 今顯敎菩

薩顯敎二乘故名決定. 又大乘是決定法. 如

涅槃經師子吼者名決定說. 謂諸衆生悉有

佛性. 今亦決定說於衆生悉有一乘也. 以道

現無有餘性唯有佛性故. 說佛性名決定說.

一乘亦爾. 我此九部法下第二明說九部敎

法意. 上半明隨宜說敎法. 下半明說敎意說

19九部. 爲令悟入大乘. 與解大乘爲本意. 故言

入大乘爲本. 有佛子心淨下. 上明昔說小乘